section_heading: Promjene u postavi, Dead End Kings i The Fall of Hearts (2010. – 2017.)
paragraph_text: Godine 2014. Eriksson i Katatonia "odlučili su se razići" zbog "različitih pogleda na stvari" i radi Erikssonove želje za životom u Barceloni. Bruce Soord iz The Pineapple Thiefa privremeno je zamijenio Erikssona tijekom svibanjske turneje sastava,<ref> dok je sredinom te godine mjesto gitarista na neko vrijeme zauzeo Tomas Åkvik.<ref> Dugogodišnji bubnjar Liljekvist izašao je iz skupine u travnju 2014. zbog privatnih i financijskih razloga.<ref> Grupa je 31. ožujka 2015. objavila koncertni album Sanctitude.<ref> U studenom te godine objavila je da će njezin novi bubnjar biti Daniel Moilanen te da radi na novom albumu.<ref> Taj je album, The Fall of Hearts, bio objavljen 20. svibnja 2016. godine.<ref> Bio je to prvi Katatonijin uradak na kojemu je svirao novi bubnjar Daniel Moilanen, ali i novi gitarist Roger Öjersson, koji je zamijenio Erikssona.<ref> Radi promidžbe albuma bila su objavljena dva singla, "Old Heart Falls" i "Serein".<ref> Sastav je otišao i na turneju 2017. godine kako bi podržao album te je tijekom nje u ožujku počeo nastupati u Sjevernoj Americi.<ref>